ລະຄອນສັດ Ringling Brothers ຍຸຕິ ລົງ “ການສະແດງ ທີ່ຍິ່ງໃຫຍ່ທີ່ສຸດຂອງໂລກ”
ບັນດາເຈົ້າໜ້າທີ່ບໍລິຫານ ລະຄອນສັດນີ້ ກ່າວວ່າ ພວກນັກສະແດງ ບໍ່ສາມາດທົນທານ ຕໍ່ການແຂ່ງຂັນກັບ ໂທລະສັບ iPhone ອິນເຕີເນັດ ແລະ ວີດີໂອເກມ ໃນສັດຕະຫວັດທີ 21 ນີ້ໄດ້.
ລະຄອນສັດ ທີ່ເອີ້ນວ່າ ເປັນ “ການສະແດງທີ່ຍິ່ງໃຫຍ່ທີ່ສຸດໃນໂລກ” ໄດ້ສິ້ນສຸດລົງ ຫຼັງຈາກທີ່ໄດ້ສະແດງມາເປັນເວລາ 146 ປີ ສະແດງ ເປັນຄັ້ງສຸດທ້າຍ ໃນວັນອາທິດວານນີ້ ໃນເມືອງ Uniondale ລັດ New York ຫ່າງຈາກນະຄອນ New York City ໄປທາງກ້ຳຕາເວັນອອກ 50 ກິໂລແມັດ ບໍລິສັດ ລະຄອນສັດ Ringling Brothers ໄດ້ມີຕົ້ນກຳເນີດ ໃນສັດຕະວັນທີ 19 ໂດຍມີ ນັກສະແດງ ທ່ານ P T Barnum ເຂົ້າຮ່ວມ ບັນດາເຈົ້າໜ້າທີ່ບໍລິຫານ ບໍລິສັດ ລະຄອນສັດນີ້ ກ່າວວ່າ ພວກສັດປ່າ ພວກນັກ ກາຍຍະກຳ ພວກຕົວຕະຫລົກ ແລະ ພວກນັກສະແດງຄົນອື່ນໆ ທີ່ໄດ້ມອບຄວາມ ບັນເທີງ ໃຫ້ແກ່ພວກຜູ້ຊົມ ມາໄດ້ນຶ່ງທົດສະວັດ ບໍ່ສາມາດທົນທານ ຕໍ່ການແຂ່ງຂັນ ຂອງ ໂທລະສັບ iPhone ອິນເຕີເນັດ ແລະ ວີດີໂອເກມ ໃນສັດຕະຫວັດທີ 21 ໄດ້ ການຕົກຕ່ຳໃນການຈຳໜ່າຍປີ້ ແມ່ນມີຫຼາຍຂຶ້ນ ໃນເວລາ ລາຍການສະແດງຂອງ ພວກຊ້າງ ໄດ້ຖືກຖອນອອກຈາກລະຄອນສັດ ໃນເດືອນພຶດສະພາ ປີ 2016 ຫຼັງ ຈາກມີການປະທ້ວງຫຼາຍປີຜ່ານມາ ຈາກກຸ່ມພວກນັກເຄື່ອນໄຫວເພື່ອສິດທິຂອງ ສັດ ຜູ້ທີ່ໄດ້ກ່າວວ່າ ການບັງຄັບພວກສັດໃຫ້ທຳການສະແດງ ແລະ ການຂົນສົ່ງ ພວກມັນ ໄປທົ່ວປະເທດນັ້ນ ຖືວ່າເປັນການລ່ວງລະເມີດ ໃນເດືອນມັງກອນຜ່ານມາ ບໍລິສັດ Feld Entertainment ທີ່ເປັນບໍລິສັດແມ່ ຂອງ Ringling Brothers ໄດ້ປະກາດ ອັນທີ່ບໍ່ຄາດຄິດເລີຍ ວ່າ ລະຄອນສັດ ຈະປິດລົງ ໃນຄ່ຳຄືນວັນອາທິດວານນີ້ ລະຄອນສັດດັ່ງກ່າວ ໄດ້ຮັບການຢືນຕົບມື ໂດຍ ເຮັດໃຫ້ ຜູ້ຄວບຄຸມການສະແດງ ທ່ານ Jonathan Lee Iverson ກ່າວອອກ ມາວ່າ ທ່ານໄດ້ນຳພາພວກ ນັກສະແດງ ລະຄອນສັດ ພວກສະມາຊິກທີມງານ ແລະ ພວກຜູ້ຊົມ ຮ້ອງເພງ Auld Lang Syne ຫຼື ເພງສັ່ງລາ ຮ່ວມກັນ